text: Tre mænd dømt for frihedsberøvelse og grov vold i Vamdrup
  30 oktober 2015 kl. 09.17
  Efter en usædvanlig grov voldssag hvor en mand blev opsøgt på sin bopæl i Vamdrup og udsat for ulovlig tvang, vold og dødstrusler er tre mænd blevet idømt ubetinget fængsel.
  De tre mænd opsøgte 3. marts en mand på sin bopæl i Vamdrup. Her blev manden udsat for frihedsberøvelse, ulovlig tvang, grov vold og trusler.
  Retten fandt det bevist, at manden blev bundet på hænder og fødder, slået flere gange med et våben og udsat for dødstrusler.
  To af de dømte fik halvanden års ubetinget fængsel, mens den tredje fik 1 år og fire måneders ubetinget fængsel. Den ene af de dømte blev samtidig udvist af Danmark, med et indrejseforbud på 12 år.
  De tre dømte er mænd på henholdsvis 23, 28 og 35 år. Manden der blev dømt til udvisning ankede med det samme , mens de to øvrige udbad betænkningstid.
  